62017TJ0540_INF
Presuda Općeg suda (šesto vijeće) od 6. lipnja 2019. — EIB protiv Sirije
(predmet T-540/17)
„Arbitražna klauzula – Ugovor o zajmu ‚Electricity Distribution Project’ br. 20948 – Neispunjenje ugovora – Povrat predujmljenih iznosa – Zatezne kamate – Postupak zbog ogluhe”
1.
Sudski postupak – Pokretanje postupka pred Općim sudom na temelju arbitražne klauzule – Ugovor o zajmu sklopljen između Europske investicijske banke i Sirije – Nadležnost Općeg suda utvrđena člancima 256. i 272. UFEU-a i arbitražnom klauzulom
(čl. 256. st. 1. i čl. 272. UFEU-a)
(t. 16., 17.)
2.
Sudski postupak – Pokretanje postupka pred Općim sudom na temelju arbitražne klauzule – Ugovor o zajmu sklopljen između Europske investicijske banke i Sirije – Neispunjenje ugovornih obveza Sirije – Prijelaz EIB-ovih prava na Uniju subrogacijom – Tužba koju je EIB podnio u ime Unije – Dopuštenost – Tužba koju je EIB podnio u svoje ime – Nedopuštenost – Nepostojanje pravnog interesa
(čl. 256. st. 1. i čl. 272. UFEU-a)
(t. 21.-30.)
3.
Sudski postupak – Akt kojim se pokreće postupak – Formalni zahtjevi – Određivanje predmeta spora – Sažeti prikaz iznesenih razloga – Tužba u vezi s ugovorom o zajmu radi plaćanja eventualnih tranši koje dospijevaju i koje nisu otplaćene nakon datuma podnošenja tužbe – Hipotetske okolnosti koje još nisu nastupile – Nedopuštenost
(Poslovnik Općeg suda, čl. 76. t. (d))
(t. 32.-36.)
Predmet
Zahtjev na temelju članka 272. UFEU-a kojim se traži da se Sirijskoj Arapskoj Republici naloži povrat iznosa koje duguje u okviru ugovora o zajmu „Electricity Distribution Project” br. 20948, uvećanih za zatezne kamate.
Izreka
1.
Sirijskoj Arapskoj Republici se nalaže povrat Europskoj Uniji, koju zastupa Europska investicijska banka (EIB), iznosa od 52657141,77 eura.
2.
Navedeni iznos nosi zatezne kamate na iznose glavnice i na ugovorne kamate, koje se računaju u skladu s metodom predviđenom člankom 3. stavkom 2. ugovora o zajmu „Electricity Distribution Project” br. 20948, sklopljenog između EIB-a i Sirijske Arapske Republike 5. veljače 2001. i izmijenjenog dopisima od 3. listopada 2003., 28. veljače 2006., 9. svibnja i 8. listopada 2017., počevši od 9. kolovoza 2017. do isplate.
3.
U preostalom dijelu tužba se odbija.
4.
Sirijskoj Arapskoj Republici nalaže se snošenje troškova.